ai4bharat/Pralekha huggingface dataset:
गृह मंत्रालय
केन्द्रीय गृह मंत्री अमित शाह यांनी कारगिल विजय दिवसाच्या 21व्या वर्धापनदिनानिमित्त देशाच्या शूरवीरांचे साहस आणि पराक्रम यांचे स्मरण करीत त्यांना अभिवादन केले
कारगिल विजय दिवस हा भारताचा स्वाभिमान, अतुलनीय शौर्य आणि दृढ़ नेतृत्व यांचे प्रतीक आहे: केन्द्रीय गृह मंत्री
“मी त्या शूर वीरांना नमन करतो ज्यांनी आपल्या शौर्याने कारगिलच्या दुर्गम डोंगरावरून शत्रूला हुसकावून लावत पुन्हा तिथे तिरंगा फडकावला. मातृभूमिच्या रक्षणासाठी समर्पित भारताच्या वीरांचा देशाला अभिमान आहे.” -अमित शाह
नवी दिल्ली, 26 जुलै 2020
कारगिल विजय दिवसाच्या 21व्या वर्धापनदिनानिमित्त देशाच्या शूरवीरांचे साहस आणि पराक्रम यांचे स्मरण करीत केन्द्रीय गृह मंत्री अमित शहा यांनी त्यांना अभिवादन केले आहे. “मी त्या शूर वीरांना नमन करतो ज्यांनी आपल्या शौर्याने कारगिलच्या दुर्गम डोंगरावरून शत्रूला हुसकावून लावत पुन्हा तिथे तिरंगा फडकावला. मातृभूमिच्या रक्षणासाठी समर्पित भारताच्या वीरांचा देशाला अभिमान आहे.” असे अमित शाह यांनी म्हटले आहे.
26 जुलै 1999 रोजी भारतीय सेनेने ऑपरेशन विजय अंतर्गत पाकिस्तानचा पराभव केला होता; तेव्हापासून देशाच्या शूरवीरांच्या अगम्य साहस, पराक्रम आणि त्यांच्या अमर बलिदानाच्या स्मरणार्थ हा दिवस कारगिल विजय दिवस म्हणून साजरा केला जातो.
B.Gokhale/V.Joshi/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
रस्ते वाहतूक आणि महामार्ग मंत्रालय
भारत  मालिका नोंदणी चिन्ह विषयक नियमांमध्ये सुधारणा सूचित करण्यासाठी अधिसूचना जारी
रस्ते वाहतूक आणि महामार्ग मंत्रालयाने भारत  मालिका नोंदणी चिन्ह संबंधी नियमांमध्ये सुधारणा सूचित करण्यासाठी 14 डिसेंबर 2022 रोजी जी एस आर 879 अधिसूचना जारी केली आहे . रस्ते वाहतूक आणि महामार्ग मंत्रालयाने 26 ऑगस्ट 2021 रोजी जी एस आर 594 द्वारे बीएच मालिका नोंदणी चिन्ह सुरु केले होते. या नियमांच्या अंमलबजावणीदरम्यान, बीएच मालिका व्यवस्था मजबूत करण्यासाठी अनेक निवेदने प्राप्त झाली आहेत.
बीएच मालिका अंमलबजावणीची व्याप्ती वाढवण्याच्या तसेच त्यात सुधारणा करण्याच्या उद्देशाने ,रस्ते वाहतूक आणि महामार्ग मंत्रालयाने पुढील प्रमुख वैशिष्ट्यांसह नवीन नियम प्रस्तावित केले आहेत:
1. बीएच मालिका नोंदणी चिन्ह असलेल्या वाहनांची मालकी इतर व्यक्तींना हस्तांतरित करणे, जे बीएच मालिकेसाठी पात्र किंवा अपात्र आहेत.
2. सध्या नियमित नोंदणी चिन्ह असलेली वाहने देखील आवश्यक कर भरून बीएच मालिका नोंदणी चिन्हात रूपांतरित केली जाऊ शकतात, जेणेकरून ते बीएच मालिका नोंदणी चिन्हासाठी पात्र ठरतील
3. नागरिकांचे जीवन अधिक सुलभ करण्यासाठी, नियम 48 मध्ये दुरुस्ती करून त्यात निवासस्थान किंवा कामाच्या ठिकाणी बीएच मालिकेसाठी अर्ज सादर करण्याची लवचिकता प्रस्तावित केली आहे.
4. गैरवापर टाळण्यासाठी खाजगी क्षेत्रातील कर्मचार्यांनी नोकरीचे प्रमाणपत्र सादर करणे अनिवार्य केले आहे.
5. अधिकृत ओळखपत्राव्यतिरिक्त, सरकारी कर्मचारी आता त्यांच्या सेवा प्रमाणपत्राच्या आधारे बीएच मालिका नोंदणी चिन्ह देखील मिळवू शकतात.
राजपत्रित अधिसूचना पाहण्यासाठी येथे क्लिक करा
सहकार मंत्रालय
सहकारी संस्थांचे डिजिटायजेशन
नवी दिल्ली, 5 एप्रिल 2023
देशभरातील कार्यरत असलेल्या 63,000 प्राथमिक कृषी पतसंस्था , मोठ्या क्षेत्रातील बहुउद्देशीय संस्था  यांच्या संगणकीकरणासाठी केंद्र पुरस्कृत प्रकल्पांची एकूण 2,516 कोटींच्या आर्थिक परिव्ययासह अंमलबजावणी सुरू आहे. प्रकल्पामध्ये सर्व कार्यरत पीएसी ना ERP  आधारित सामान्य सॉफ्टवेअरवर आणणे, त्यांना राज्य सहकारी बँका  आणि जिल्हा मध्यवर्ती सहकारी बँका  द्वारे नाबार्डशी जोडणे या बाबी समाविष्ट आहेत.
सध्या, 24 राज्ये आणि 4 केंद्रशासित प्रदेशांकडून 58,383 पीएसी च्या संगणकीकरणाचे प्रस्ताव प्राप्त झाले आहेत. हार्डवेअरच्या खरेदीसाठी, पूर्वीच्या डेटाचे डिजिटायजेशन आणि समर्थन प्रणाली स्थापन करण्यासाठी राज्ये/केंद्रशासित प्रदेशांना केंद्र सरकारतर्फे सहाय्य करण्यासाठीची प्रक्रिया सुरू आहे. उत्तर प्रदेशातील 1,539 पीएसी च्या संगणकीकरणासाठी या प्रकल्पांतर्गत 11.28 कोटींची रक्कम जारी करण्यात आली आहे. प्रकल्प देखरेख केंद्र  राष्ट्रीय आणि प्रादेशिक स्तरावर नाबार्डने स्थापन केले आहेत. नाबार्डने निवडलेल्या राष्ट्रीय स्तरावरील प्रकल्प सॉफ्टवेअर विक्रेत्याने  सॉफ्टवेअरचा विकास सुद्धा सुरू केला आहे.
पीएसी प्रकल्पाच्या संगणकीकरणाच्या अपेक्षित फायद्यांमध्ये इतर गोष्टींबरोबरच - त्यांच्या कार्याची कार्यक्षमता वाढवणे, कर्जाचे जलद वितरण सुनिश्चित करणे, व्यवहारांवरील खर्च कमी करणे, पेमेंटमधील असमतोल कमी करणे, DCCBs आणि StCBs सह विना अडथळा जबाबदारी आणि पारदर्शकता वाढवणे यांचा समावेश होतो. सामान्य लेखा व्यवस्था  आणि व्यवस्थापन माहिती व्यवस्था  ची अंमलबजावणी पीएसी ला त्यांचे कार्य ऑनलाइन करण्यास आणि DCCBs आणि StCBs द्वारे नाबार्डकडून त्यांच्या विविध कार्यांसाठी पुनर्वित्त/ कर्ज मिळवण्यास सक्षम करेल.
सहकार मंत्री अमित शहा यांनी राज्यसभेत एका प्रश्नाच्या लेखी उत्तरात ही माहिती दिली.S.Patil/G.Deoda/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 97
माहिती आणि प्रसारण मंत्रालय
पुण्यातील कोरोनाचा प्रसार रोखण्यासाठी सावधगिरी बाळगण्याची आवश्यकता - केंद्रीय मंत्री प्रकाश जावडेकर यांचे प्रतिपादन
विविध प्रतिबंधात्मक उपाययोजनांची व्याप्ती वाढवणार
पुणे दि. ५ सप्टेंबर २०२०
पुढील काही महिने पुण्यातील कोरोनावर नियंत्रण ठेवण्या च्या दृष्टीने महत्त्वाचे आहेत आणि म्हणूनच 'काळजी करू नका काळजी घ्या ' याऐवजी "सावधगिरी बाळगा" असे आवाहन करण्याची गरज आहे, असे केंद्रीय मंत्री प्रकाश जावडेकर यांनी सांगितले. पुण्यातील कोरोना परिस्थितीचा आढावा घेतल्यानंतर ते बोलत होते.
ते पुढे म्हणाले की, "पुण्यात कोविड19च्या प्रसारावर नजर ठेवण्यासाठी आज तीन बैठका घेतल्या. पहिल्या बैठकीत राज्य सरकारी अधिकारी, जिल्हा अधिकारी आणि इतर अधिकारी होते. दुसऱ्या बैठकीमध्ये लोकप्रतिनिधी सहभागी होते, आणि तिसरी बैठक वर्तमानपत्रांच्या संपादकांसमवेत होती. या बैठकांमध्ये ब-याच सूचना मिळाल्या असून, त्याद्वारे आम्ही काही विशिष्ट कृती योजना तयार केल्या आहेत, अशी माहिती जावडेकर यांनी यावेळी दिली. प्रतिबंधित क्षेत्रामध्ये बाधित व्यक्ती ओळखली जावी व प्रसार थांबावा यासाठी लवकरच सेरो सर्व्हेच्या दुसऱ्या फेरीलाही प्रारंभ करू आणि यावेळी नमुना मोठा असेल, असेही त्यांनी नमूद केले. तिसरी महत्त्वाची गोष्ट म्हणजे, मास्क न घालणे यासाठी 500 रुपये तर, सार्वजनिक स्थानी थुंकणे यासाठी 1000 रुपये अशी दंडात्मक कारवाई काटेकोरपणे केली जाईल, अशी माहिती जावडेकर यांनी दिली. प्रसाराची साखळी तोडण्याची गरज आहे आणि या कामात माध्यमांचे सहकार्य खूप महत्वाचे आहे, ते माध्यमांनी करावे, असे आवाहन केंद्रीय मंत्री जावडेकर यांनी यावेळी केले. वेगवेगळ्या एजन्सींमध्ये सर्वांचे समन्वय असणे, हा एक महत्त्वाचा भाग आहे, जो अत्यंत आवश्यक आहे, सोबतच माध्यमांना अद्ययावत माहिती वेळोवेळी मिळण्यासाठी साधारण दिवसाआड पत्रकार परिषद संबंधित अधिकाऱ्यांकडून घेतली जाईल, असे आश्वासनही जावडेकर यांनी दिले. शहरातील जंबो हॉस्पिटलसाठी नव्याने कृती योजना आराखडा तयार होईल, जो एक किंवा दोन दिवसात सामायिक केला जाईल. जंबो हॉस्पिटलमध्ये अपेक्षेपेक्षा कितीतरी अधिक बाधित भरती झाल्याने तिथली व्यवस्था कोलमडली, असे त्यांनी स्पष्ट केले.
पुण्याचे विभागीय आयुक्त सौरभ राव यांनी या बैठकीत सादरीकरण केले.
पुणे महापालिका आयुक्त विक्रम कुमार यांनी कोरोना प्रसाराला आळा घालण्यासाठी आणि बधितांवर उपचारासाठी नेमक्या काय उपाययोजना केल्या आहेत, याचा आढावा यावेळी सादर केला.
वर्तमानपत्राच्या संपादकांनी आणि प्रतिनिधींनी कोरोनाच्या नियंत्रणासाठी विविध सूचना दिल्या यावेळी केल्या. खाटा व रुग्णवाहिका यांच्या उपलब्धतेची माहिती मिळण्यासाठी एक ॲप असावे, अशीही एक सूचना यावेळी करण्यात आली. ज्याला केंद्रीय मंत्री तसेच राज्य सरकारचे उपस्थित मंत्री व पुण्याचे अधिकारी यांनी सकारात्मक प्रतिसाद दिला आहे.
पुण्याचे पालकमंत्री व राज्याचे उपमुख्यमंत्री अजित पवार यावेळी उपस्थित होते, त्यांनी देखील सर्व बैठकांमध्ये सहभागी होऊन, माध्यमांशी संवाद साधला. ऑक्सिजन च्या सुरळीत पुरवठ्यासाठी त्याच्या अधिक उत्पादनाला चालना दिली जात असल्याचे त्यांनी यावेळी सांगितले. तसेच कोरोना मुळे नुकत्याच झालेल्या पुण्यातील एका पत्रकाराच्या दुःखद निधनाबद्दल चौकशीचे आदेश दिले असल्याचे त्यांनी सांगितले.
राज्याचे आरोग्यमंत्री राजेश टोपे यांनी महात्मा ज्योतिबा फुले जन आरोग्य योजनेचा रोकडविरहित सुविधेचा लाभ सर्वांनी नक्की घ्यावा, यासाठी माध्यमांनी अधिकाधिक जागृती करावी, असे आवाहन केले. माहिती, संज्ञापन व शिक्षण या गोष्टींचा वापर करून कोरोना विषयी काम करायला हवे, असे ते म्हणाले.
M.Iyangar/S.Pophale/P.Kor
ग्राहक व्यवहार, अन्न आणि सार्वजनिक पुरवठा मंत्रालय
डाळींच्या साठा मर्यादेबाबत काही प्रसारमाध्यमांवर/ समाज माध्यमांवर पसरलेली चुकीची माहिती आणि त्याबाबतचे स्पष्टीकरण
नवी दिल्ली, 15 जुलै 2021
देशांतर्गत डाळींचा साठा करण्याबाबतच्या मर्यादा दूर करण्यात आल्याचा संदेश व्हॉट्सअपवरून पाठविला जात आहे. या संदर्भात असे स्पष्ट करण्यात आले आहे का, दिनांक 2.7.21 च्या आदेशानुसार शिल्लक डाळींवर साठवणुकीची असलेली मर्यादा हटविण्यात आलेली नसून ती मर्यादा कायम आहे. राज्यांकडून होणाऱ्या या आदेशांच्या अंमलबजावणीवर केंद्र सरकार बारकाईने लक्ष ठेवून आहे.
केंद्रीय ग्राहक व्यवहार विभागाच्या वतीने विकसित करण्यात आलेल्या पोर्टलवर स्टॉकिस्टद्वारे जाहीर करण्यात आलेला साठा तसेच बँकेकडून घेतले गेलेले कर्ज किंवा आयातदारांकडून आयात केलेले प्रमाण यात अनेकदा तफावत आढळत असल्याचे केंद्र सरकारने राज्यांना कळवले आहे. स्टॉक मर्यादेचे उल्लंघन करणाऱ्या सर्वांवर कठोर कारवाई करण्यास राज्यांना सांगण्यात आले आहे.
Jaydevi PS/S.Shaikh/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 182
पंतप्रधान कार्यालय
देशभरामध्ये आज साज-या होत असलेल्या विविध सणांनिमित्त पंतप्रधानांनी जनतेला दिल्या शुभेच्छा
सद्यपरिस्थितीला तोंड देण्यासाठी हे सण आपला संकल्प दृढ करण्यासाठी मदत करतील - पंतप्रधान
नवी दिल्ली, 25 मार्च 2020
देशभर आज साजरे होत असलेल्या विविध सणांनिमित्त देशातल्या जनतेला पंतप्रधान नरेंद्र मोदी यांनी शुभेच्छा दिल्या आहेत.
व्टिटरच्या माध्यमातून एका शृंखला संदेशाव्दारे पंतप्रधानांनी आपल्या शुभेच्छा व्यक्त केल्या आहेत. ‘‘आपण सर्वजण आपल्या पारंपरिक दैनंदिनी, पंचांगानुसार भारतामध्ये विविध सण-उत्सव साजरे करीत आहोत आणि आज नववर्षाचा प्रारंभही होत आहे. उगाडी, गुढी पाडवा, नवरेह आणि साजिबू चेराओबा यानिमित्त सर्वांना माझ्या शुभेच्छा ! या शुभप्रसंगी आपल्या सर्वांना जीवनामध्ये उत्तम आरोग्य, सुख आणि समृद्धी लाभावी.
आपला देश कोविड-19 च्या संकटाशी सामना करीत असताना आपण हे सण साजरे करीत आहोत. सर्वसामान्यपणे आपण ज्या उत्साहात सण साजरे करतो, तसा उत्साह यंदा असणार नाही. मात्र सद्यपरिस्थितीशी दोन हात करण्याचा आपला संकल्प अधिक दृढ करण्याचं काम हे सण करतील. कोविड-19 शी लढा देण्यासाठी आपण सर्वजण मिळून काम करूया !!’’ असे पंतप्रधानांनी आपल्या शुभेच्छा संदेशात म्हटले आहे.
सभी देशवासियों को नववर्ष विक्रम संवत 2077 की हार्दिक शुभकामनाएं। यह नववर्ष आप सबके जीवन में समृद्धि और उत्तम स्वास्थ्य लेकर आए।
— Narendra Modi  March 25, 2020
B.Gokhale/S.Bedekar/P.Kor
(Visitor Counter : 81
ऊर्जा मंत्रालय
केंद्रीय मंत्री आर के सिंह यांनी जी-20 समूहातील देशांना जागतिक तापमानवाढ आणि हवामान बदलाविरुद्ध एकत्रित लढण्याचे केले आवाहन
जी-20 ऊर्जा संक्रमण कार्यगटाच्या पहिल्या बैठकीला बंगळुरू इथं प्रारंभ
केंद्रीय वीज, नवीन आणि नवीकरणीय ऊर्जा मंत्री आर.के. सिंग यांनी जी.20 सदस्य देशांना जागतिक तापमानवाढ आणि हवामान बदलामुळे निर्माण झालेल्या आव्हानांचा सामना करण्यासाठी एकत्र येण्याचं आवाहन केलं आहे.
बंगळुरू इथं आज झालेल्या पहिल्या उर्जा संक्रमण कार्यकारी गटाच्या बैठकीत ते म्हणाले की, भारत आता 2005 च्या पातळीच्या तुलनेत 2030 पर्यंत उत्सर्जनाची तीव्रता जीडीपीच्या 45 टक्क्यांनी कमी करण्यासाठी कटीबद्ध आहे. नॉन-फॉसिल अर्थात बिगर जिवाश्म इंधन-आधारित ऊर्जा संसाधनांमधून जवळपास 50 टक्के एकत्रित विद्युत उर्जा स्थापन क्षमता गाठण्याचं देशाचं उद्दिष्ट असल्याचंही त्यांनी सांगितल. हवामान बदल कामगिरी निर्देशांकात भारतानं पहिल्या पाच देशांत स्थान मिळवल आहे याकडे वेधत सिंग म्हणाले की 2020 च्या जागतिक सरासरी 6.3 tCO2e पेक्षा देशाचं दरडोई हरितगृह वायू उत्सर्जन खूपच कमी आहे. सरकारच्या विविध ऊर्जा बचत योजनांमुळे दरवर्षी 267.9 दशलक्ष टन कार्बन डाय ऑक्साईडची कपात होत असून यामुळे अंदाजित खर्चात 18.5 अब्ज डॉलर्सची बचत झाल्याची माहिती त्यांनी दिली.
त्यानंतर माध्यमांशी संवाद साधताना त्यांनी सांगितलं की, भारत सध्याच्या ऊर्जा संचयाच्या उपलब्धतेबाबत कोणतीही तडजोड करणार नाही तसंच ऊर्जा सुरक्षा प्राप्त करण्यासाठी सर्व व्यवहार्य स्त्रोतांचा शोध घेतला जाईल. यासाठी पथदर्शी प्रकल्प तयार करण्याच्या उद्देशाने ऊर्जा संक्रमण कार्यगटाची बैठक पूर्वतयारी व्यासपीठ म्हणून काम करेल, असं ते म्हणाले.
केंद्रीय संसदीय कार्य, कोळसा आणि खाण मंत्री प्रल्हाद जोशी यांनी आपल्या विशेष भाषणात स्वच्छ ऊर्जेचा सार्वत्रिक प्रवेश सुकर करण्यासाठी आंतरराष्ट्रीय सहकार्याची गरज अधोरेखित केली. "पर्यावरणाचा ऱ्हास करण्याऐवजी भारतीयांचा पर्यावरण-स्नेही जीवनशैली राबवण्यावर विश्वास आहे असं ते म्हणाले. कपात, पुनर्वापर आणि पुनर्प्रक्रिया या आमच्या आयुष्याच्या संकल्पना आहेत आणि चक्राकार अर्थव्यवस्था हा आमच्या संस्कृती आणि जीवनशैलीचा अविभाज्य घटक आहे", असं त्यांनी सांगितलं.
भारताच्या जी-20 अध्यक्षतेखालील पहिली उर्जा संक्रमण कार्यकारी गटाची बैठक सहा प्रमुख प्राधान्य क्षेत्रांवर - तंत्रज्ञानातील दरी दूर करण्याच्या माध्यमातून ऊर्जा संक्रमण; ऊर्जा संक्रमणासाठी अल्प दरात वित्तपुरवठा; ऊर्जा सुरक्षा आणि विविधतेनं नटलेली पुरवठा साखळी; ऊर्जा कार्यक्षमता, औद्योगिक नियंत्रित कार्बन संक्रमण आणि जबाबदारीन वापर; भविष्यासाठी इंधन आणि स्वच्छ ऊर्जेसाठी सार्वत्रिक प्रवेश तसच न्याय्य, परवडण्याजोगे आणि समावेशक ऊर्जा संक्रमण मार्ग लक्ष केंद्रित करणार आहे.. "एक पृथ्वी, एक कुटुंब आणि एक भविष्य" ही या कार्यक्रमाची संकल्पना आहे.
जागतिक बँक, आशियाई विकास बँक, संयुक्त राष्ट्र पर्यावरण कार्यक्रम आणि इतर अनेक आंतरराष्ट्रीय संघटनांसह जी-20 देश आणि नऊ विशेष आमंत्रित अतिथी देशांसह 150 हून अधिक सहभागी या तीन दिवसीय कार्यक्रमात सहभागी होत आहेत.
यासोबतच ‘कार्बन मिळवणे, वापर आणि साठा ’ या विषयावर उच्चस्तरीय आंतरराष्ट्रीय चर्चासत्र आयोजित करण्यात आले होते. नेट झिरोचे आव्हान साध्य करण्यासाठी अत्यंत महत्त्वपूर्ण मानल्या जाणार्या सीसीयूएसचे महत्त्व अधोरेखित करण्यावर चर्चासत्रात भर देण्यात आला.
अंतराळ विभाग
विकासाच्या कार्यात इस्रो स्वतःची भूमिका ठळक करत आहे : जितेंद्र सिंह
नवी दिल्ली, 11 ऑगस्ट 2020
केंद्रीय राज्यमंत्री जितेंद्र सिंग  ईशान्य प्रदेश विकास मंत्रालय, MOS पंतप्रधान कार्यालय, सार्वजनिक तक्रारी, निवृत्तीवेतन, आण्विक उर्जा आणि अंतराळ यांनी सांगितले कि मोदी सरकारच्या कार्यातील एक उल्लेखनीय बाब म्हणजे गेल्या सहा वर्षात भारतीय अंतराळ संशोधन संस्था म्हणजेच इस्रो फक्त उपग्रह प्रक्षेपणापुरतीच मर्यादित न रहाता विकासाच्या इतर कार्यात आपला सहभाग ठळक करत चालली आहे. आणि याद्वारे इस्रो पंतप्रधान नरेंद्र मोदींच्या ‘ट्रान्सफॉर्मिंग इंडिया’ या मोहिमेत आपला सहभाग नोंदवत आहे.
शेतीची परिस्थिती आणि कृषी क्षेत्रातील वाढती उत्पादक क्षमता याबद्दल बोलताना ते म्हणाले, जुलै 2019 आणि जुलै 2020 या वर्षांतील पिकांची तुलना रिमोट सेन्सिंग उपग्रहामुळे शक्य झाली आहे. पिकांचे वैविध्य याशिवाय त्यांची चांगली वाढ हे चांगल्या शेतीचे निदर्शक आहेत. या आघाडीवर गेल्या वर्षीच्या जुलै पेक्षा यावर्षी सुधारणा दिसून आली.
चार वर्षापूर्वी पंतप्रधान नरेंद्र मोदी यांच्या पुढाकाराने एक चर्चासत्र दिल्लीत भरवण्यात आले होते. यामध्ये वेगवेगळी खाती तसेच विभागातील प्रतिनिधींनी इस्रोच्या वैमानिकांसोबत प्रदीर्घ, सखोल चर्चा केली. अंतराळ विज्ञान हे इतर मूलभूत विकासाला सहाय्यभूत आणि चालना देणारे कसे ठरेल यादृष्टीने हे चर्चासत्र होते असे जितेंद्र सिंग यांनी सांगितले. त्या अनुषंगाने आता अंतराळ विज्ञान हे विविध क्षेत्रात वापरण्यात येत आहे. यामध्ये कृषी, रेल्वे, रस्ते, पुल, वैद्यकीय व्यवस्थापन/टेलीमेडिसीन, आपत्ती अंदाज आणि व्यवस्थापन, हवामान, पाऊस किंवा पूर यांचा अंदाज या क्षेत्रांचा समावेश आहे.
कृषी क्षेत्राचा उल्लेख करताना जितेंद्र सिंग यांनी माहिती दिली की, इस्रोच्या तंत्रज्ञानामुळे आता किमान महत्त्वाच्या पिकांबाबत कृषी उत्पादनाचा अंदाज देता येतो. ही पिके म्हणजे गहू, खरीप आणि रब्बी भात, मोहोरी, ज्यूट, कपास, ऊस, रब्बी ज्वारी आणि रब्बी कडधान्ये.
रेल्वेसंबंधी उदाहरण देताना जितेंद्रसिंह यांनी गेल्या काही वर्षात अंतराळ तंत्रज्ञानाचा उपयोग करून निर्मनुष्य रेल्वे क्रॉसिंगच्या जवळ अडथळा आणणाऱ्या वस्तू रेल्वे रूळावर असल्यास त्या ओळखण्याच्या आणि त्याद्वारे रेल्वेचे अपघात टाळण्याच्या तंत्रज्ञानाचा उल्लेख केला. याशिवाय भारतीय सीमांचे रक्षण आणि त्यातून होणारी घुसखोरी टाळण्यासाठीही या तंत्रज्ञानाचा उपयोग होत असल्याचे त्यांनी स्पष्ट केले.
इस्रो आणि अंतराळ खाते यांनी याअगोदरच आपल्या अंतराळ मोहिमेत अनेक देशांना समाविष्ट करून घेतले आहे. मास ऑर्बिटर मिशन  सारख्या अनेक मोहिमांतून मिळालेली छायाचित्रे महत्वाच्या अंतराळ संशोधन केंद्रात वापरली जातात. मूलभूत विकास आणि सार्वजनिक हिताचे प्रकल्प यामध्येही अंतराळ विज्ञानाच्या सहाय्याने भारत आघाडीवर आहे, असे त्यांनी सांगितले . याबाबतीत अन्य देशांनीही भारताचा कित्ता गिरवायला सुरुवात केली असल्याचे त्यांनी सांगितले.
प्रधान नरेंद्र मोदींच्या नेतृत्वाखाली भारतात वेगाने जगातील एक महत्त्वाचा देश म्हणून उदयाला येत आहे आणि ह्या प्रवासात भारताचे अंतराळ तंत्रज्ञान आणि वैज्ञानिक वारसा महत्त्वाची भूमिका बजावत आहे असे ते म्हणाले.M.Jaitly/V.Sahajrao/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 175
वाणिज्य आणि उदयोग मंत्रालय
कृषी क्षेत्रात सहकाराच्या व्यापक चळवळीचे वाणिज्य आणि उद्योग मंत्र्यांचे आवाहन
नवी दिल्ली, 2 जुलै 2019
कृषी क्षेत्रात सहकार बळकट करण्यासाठी व्यापक चळवळीचे आवाहन केंद्रीय वाणिज्य आणि उद्योग मंत्री पियुष गोयल यांनी केले आहे. भारतीय आंतरराष्ट्रीय सहकारी व्यापार प्रदर्शन पूर्व कार्यक्रमात ते आज नवी दिल्लीत बोलत होते. सहकार क्षेत्राची पूर्ण क्षमता उपयोगात आणण्यासाठी वाणिज्य आणि उद्योग मंत्रालय आणि कृषी मंत्रालयाने अतिशय समन्वयाने काम करण्याच्या गरजेवर त्यांनी भर दिला.
शेतकरी आणि कृषी आधारित उद्योग स्वयंपूर्ण करण्याची गरज त्यांनी अधोरेखित केली. कृषी निर्यात 2.75 लाख कोटी रुपयांवरून 2024-2025 पर्यंत 7 लाख कोटी रुपयांवर नेण्यासाठी, ढाचा उभारण्यासाठी आपण आणि कृषी मंत्री कटीबद्ध असल्याचे गोयल म्हणाले. यासंदर्भात कृषी मंत्री नरेंद्र सिंह तोमर यांच्याशी तीन वेळा चर्चा झाल्याचे त्यांनी नमूद केले.
सहकार क्षेत्र निर्यात प्रोत्साहन मंच स्थापन करण्याची घोषणा त्यांनी केली. येत्या 11 ते 13 ऑक्टोबर दरम्यान होणाऱ्या भारतीय आंतरराष्ट्रीय सहकारी व्यापार प्रदर्शनाच्या बोधचिन्हाचे अनावरण यावेळी करण्यात आले.
B.Gokhale/N.Chitale/D.Rane
(Visitor Counter : 82
अर्थ मंत्रालय
आयकर विभागाला सप्टेंबरच्या मध्यापर्यंत सर्व फेसलेस इ-मूल्यांकन पूर्ण करण्याची अपेक्षा
मुंबई, 4 ऑगस्ट 2020
600 आयकर अधिकाऱ्यांसह 3,130 आयकर कर्मचारी फेसलेस  ई-मूल्यांकन योजनेच्या अंमलबजावणीत व्यग्र आहेत.फेसलेस मूल्यांकनसाठी निवडलेल्या, 58,319 प्रकरणांपैकी 8,700 प्रकरणांचा आधीच निपटारा करण्यात आला आहे. अर्थमंत्री निर्मला सीतारामन यांनी 2019 च्या अर्थसंकल्पीय भाषणात प्रथम जाहीर केलेली ही योजना म्हणजे पारदर्शक कर प्रशासनाकडे मोठी झेप म्हणून पाहिले जात आहे.
“आम्ही प्रथमच ई-मूल्यांकन करत आहोत. पायाभूत सुविधा, मनुष्यबळ, हार्डवेअर आणि सॉफ्टवेअरशीसंबंधित सर्व बाबींवर लक्ष दिल्यानंतर जुलैपासून हे काम हाती घेण्यात आले आहे. सप्टेंबरच्या मध्यापर्यंत सर्वप्रकरणे पूर्ण करण्याचे आमचे लक्ष्य आहे.” असे आयकर विभागाचे प्रधान मुख्य आयुक्त आणि केंद्रीय प्रत्यक्षकर मंडळाचे सदस्य एस.के. गुप्ता म्हणाले.
ऑक्टोबर 2019 मध्ये आयकर विभागाने आणलेल्या या योजनेमुळे मूल्यांकन अधिकारी आणि करदाते यांच्यामधील थेट संवाद संपुष्टात आला. या योजनेंतर्गत मुंबई, दिल्ली, कोलकाता, चेन्नई, बेंगळुरू, हैदराबाद, अहमदाबाद आणि पुणे ही आठ शहरे समाविष्ट आहेत. फेसलेस ई-मूल्यांकनसाठीच्या प्रकरणांमध्ये व्यक्ती, व्यवसाय, एमएसएमई तसेच मोठ्या कंपन्यांनी दाखल केलेल्या परताव्याचा समावेश असल्याचे गुप्ता यांनी सांगितले.
फेसलेस इ-मूल्यांकनाचे कार्य कसे चालते?
दिल्लीतील राष्ट्रीय ई-मूल्यांकन केंद्र हे करदात्यास तसेच मूल्यांकन करणाऱ्या सर्व विभागांसाठी एकच संपर्ककेंद्र आहे. कलम 143 अन्वये हे केंद्र करदात्याला नोटिस बजावते आणि सूचना मिळाल्यानंतर 15 दिवसांच्या आत करदात्याकडून उत्तर देणे आवश्यक आहे. नोटीस बजावल्यानंतर एनईसी स्वयंचलित वितरण प्रणालीद्वारे कोणत्याही आयकर विभागाला हे प्रकरण नाव न छापता सुपूर्त करते.
पारंपारिक छाननी मूल्यांकन प्रणालीमध्ये करदाता आणि प्राप्तिकर विभागाचे अधिकारी यांच्यात उच्च पातळीवरील वैयक्तिक संवाद होता. फेसलेस ई-मूल्यांकन प्रणाली अंतर्गत, करदात्यास त्याच्या परताव्याचे मूल्यांकन कोणाद्वारे किंवा कोणत्या शहरात केले जात आहे हे माहिती नसते, असे गुप्ता पुढे म्हणाले. करदात्याच्या नावाबाबत गुप्तता राखल्यामुळे अडवणूक तसेच भ्रष्टाचाराच्या घटनांवर अंकुश ठेवता येईल, असे गुप्ता यांनी सांगितले. ते म्हणाले, “क्षेत्रीय कार्यक्षेत्र घेण्याऐवजी आम्ही ते गतिमान कार्यकक्षेत आणले आहे.”
U.Ujgare/V.Joshi/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 183
रेल्वे मंत्रालय
सप्टेंबर 2021 मध्ये भारतीय रेल्वेचा मालवाहतूक आणि उत्पन्न या दोन्हींच्या बाबतीत उच्च प्रमाण राखण्याचा कल कायम
सप्टेंबर 2021 मध्ये भारतीय रेल्वेने 106 दशलक्ष टन मालाची वाहतूक केली जी गेल्या वर्षी याच कालावधीत झालेल्या  मालवाहतूकीपेक्षा 3.62% नी जास्त आहे
या काळात भारतीय रेल्वेला मालवाहतुकीतून 10815.73 कोटी रुपयांचे उत्पन्न मिळाले आणि हे उत्पन्न गेल्या वर्षी याच काळात झालेल्या  उत्पन्नाच्या तुलनेत 9.19% जास्त आहे
नवी दिल्ली, 7 ऑक्टोबर 2021
सप्टेंबर 2021 मध्ये भारतीय रेल्वेचा मालवाहतुक आणि उत्पन्न या दोन्हींच्या बाबतीत उच्च प्रमाण गाठण्याचा राखण्याचा कल कायम राहिला आहे.
युद्धपातळीवर काम करत भारतीय रेल्वेने सप्टेंबर 2021 महिन्यात केलेल्या मालवाहतुकीच्या आकडेवारीने गेल्या वर्षीच्या सप्टेंबर महिन्यात केलेली मालवाहतूक आणि त्यातून मिळालेले उत्पन्न यांना मागे टाकून प्रगती केली आहे.
सप्टेंबर 2021 मध्ये भारतीय रेल्वेने 106 दशलक्ष टन मालाची वाहतूक केली जी गेल्या वर्षी याच कालावधीत झालेल्या  मालवाहतूकीपेक्षा 3.62% नी जास्त आहे.
या काळात भारतीय रेल्वेला मालवाहतुकीतून 10815.73 कोटी रुपयांचे उत्पन्न मिळाले आणि हे उत्पन्न गेल्या वर्षी याच काळात झालेल्या  उत्पन्नाच्या तुलनेत 9.19% जास्त आहे.
भारतीय रेल्वेने सप्टेंबर 2021मधे केलेल्या 106 दशलक्ष टन मालवाहतुकीमध्ये 47.74 दशलक्ष टन कोळसा, 11.24 दशलक्ष टन लोह खनिज, 6.46 दशलक्ष टन अन्नधान्य, 4.19 दशलक्ष टन खते, 3.60 दशलक्ष टन खनिज तेल आणि 6.15 दशलक्ष टन सिमेंट  यांचा समावेश होता.
मालवाहतुकीची प्रक्रिया अधिक आकर्षक करण्यासाठी भारतीय रेल्वेतर्फे अनेक सवलती आणि सूट दिली जात आहे याचा उल्लेख करणे आवश्यक आहे.
मालवाहतुकीची प्रक्रिया अधिक उत्तम प्रकारे होण्यासाठी केलेल्या सुधारणांचे संस्थात्मकीकारण केले जाईल आणि या सुधारणा आगामी शून्याधारित वेळापत्रकात समाविष्ट केल्या जातील हे लक्षात घेतले पाहिजे.
भारतीय रेल्वेने कोविड -19 च्या आव्हानाला एक संधी समजून त्याचा उपयोग आपल्या सर्वांगीण क्षमता आणि कामगिरी उंचावण्यासाठी केला आहे.
S.Tupe/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 85
पंतप्रधान कार्यालय
दिग्गज अभिनेते देव आनंद यांच्या 100 व्या जयंतीनिमित्त त्यांच्या भारतीय चित्रपटसृष्टीतील योगदानाचे पंतप्रधानांनी केले स्मरण
नवी दिल्ली, 26 सप्टेंबर 2023
दिग्गज अभिनेते स्वर्गीय देव आनंद यांच्या 100 व्या जयंतीनिमित्त त्यांच्या भारतीय चित्रपटसृष्टीतील योगदानाचे पंतप्रधान नरेंद्र मोदी यांनी स्मरण केले आहे.
पंतप्रधानांनी X वर पोस्ट केले:
“देव आनंद जी सदाबहार व्यक्तिमत्व म्हणून स्मरणात आहेत. कथा पडद्यावर मांडण्याची त्यांची प्रतिभा आणि चित्रपटाप्रती असणारी हिरिरी अतुलनीय होती.त्यांच्या चित्रपटांनी केवळ मनोरंजनच केले नाही तर भारताचा बदलता समाज आणि आकांक्षाही त्यांनी प्रतिबिंबित केल्या. त्यांच्या सदाबहार कामगिरीने अनेक पिढ्यांवर प्रभाव टाकला आहे. त्यांच्या 100 व्या जयंतीनिमित्त त्यांचे स्मरण.
S.Kane/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
भारतात सलग दुसऱ्या दिवशी पाच लाखांहून अधिक चाचण्या
1.73 कोटींपेक्षा अधिक नमुन्यांची आज तपासणी
प्रतिदशलक्ष चाचण्यांचे प्रमाण 12,562 वर पोहोचले
चाचणी, पाठपुरावा, उपचार  या धोरणानुसार भारताने सलग दोन दिवस प्रतिदिन पाच लाखांहून अधिक कोविड – 19 नमुन्यांची चाचणी करण्याचा नवीन उच्चांक कायम ठेवला आहे. कोविड – 19 पॉझिटिव्ह रुग्णांची लवकर ओळख आणि विलगीकरणातील पहिली महत्त्वाची पायरी म्हणून प्राधान्याने चाचणी करण्याबाबत केंद्रासह राज्यसरकारे / केंद्रशासित प्रदेश यांच्यातील सामायिक आणि केंद्रित प्रयत्नांचा झालेला हा परिणाम आहे. 26 जुलै रोजी, भारतात एकूण 5,15,000 नमुने तपासले गेले आणि 27 जुलै रोजी, एकूण 5,28,000 नमुने तपासण्यात आले.
वर्गीकृत आणि सतत वाढणाऱ्या प्रतिसादामुळे देशातील चाचणीचे जाळे सातत्याने वाढविण्यात आले असून आजवर केलेल्या प्रतिदशलक्ष चाचण्यांचे प्रमाण 12,562 वर पोहोचले आहे. आज पर्यंत 1.73 कोटी चाचण्यांचा आकडा ओलांडला गेला आहे.
पंतप्रधानांच्या हस्ते काल व्हर्च्युअल पद्धतीने उद्घाटन झालेल्या नोएडा, मुंबई आणि कोलकाता येथे तीन उच्चप्रतीच्या चाचणी सुविधांचा समावेश करून भारताच्या चाचणी क्षमतेस आणखी गती मिळाली आहे.
देशातील 1310 प्रयोगशाळांसह चाचणी प्रयोगशाळेचे जाळे सातत्याने बळकट केले जात आहे.सध्या 905 सरकारी प्रयोगशाळा आणि 405 खासगी प्रयोगशाळा कार्यरत आहेत. या मध्ये खालील प्रयोगशाळा समाविष्ट आहेत :
रिअल टाइम रॅपिड टेस्ट पीसीआर आधारित चाचणी प्रयोगशाळा 668 : 
ट्रू नॅट आधारित चाचणी प्रयोगशाळा : 537 
सीबीएनएएटी आधारित चाचणी प्रयोगशाळा 105 : 
......
B.Gokhale/S.Shaikh/P.Kor
संरक्षण मंत्रालय
अंदमान निकोबार कमांडने स्वराज द्विप येथे केलेल्या प्रेक्षणीय संयुक्त सेवा संचालन प्रात्यक्षिकांना राष्ट्रपतींची उपस्थिती
नवी दिल्ली, 28 फेब्रुवारी 2021
राष्ट्रपती रामनाथ कोविंद आज 28 फेब्रुवारी 2021 रोजी अंदमान मधील राधानगर समुद्रकिनारा  स्वराज द्विप येथे संयुक्त सेवा संचालन प्रात्यक्षिकांना उपस्थित होते. संरक्षण दलाची सर्व लढाऊ दले आणि अंदमान आणि निकोबार कमांड  च्या सैन्याने बहुउद्देशीय परिचालन क्षमतांचे प्रदर्शन तसेच समुद्रात नेत्रदीपक लँडिंगही केले.
अंदमान आणि निकोबार कमांड चे कमांडर-इन-चीफ लेफ्टनंट जनरल मनोज पांडे यांनी राष्ट्रपतींना परिचालन क्षमता व कमांडची सज्जता याविषयी माहिती दिली. भारतीय नौदलाच्या ताफ्यातील चौदानौका, तटरक्षक दलाची वेगवान हल्ला करणारया दोन नौका, भारतीय वायुसेनेचे विमाने आणि सहा बीएमपी सह भारतीय लष्कराच्या 300 हून अधिक सैन्याने देशाच्या एकमेव अशा त्तीन्ही दलांची संयुक्त कमांड असलेल्या लढाऊ शक्तीचा एकात्मिक प्रयोग दर्शविला. प्रात्यक्षिकात इच्छित परिणाम मिळविण्याच्या दिशेने सेवांमधील समन्वय, सहकार्य आणि परस्पर कार्यक्षमतेवर प्रकाश टाकला. परिचलन प्रात्यक्षिकात अनेक संयुक्त कृतीचे प्रदर्शन केले.Jaydevi PS/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 143